اسرار خودی

اسرار خودی فارسی کی ایک کتاب ہے جو عظیم شاعر، فلسفی اور نظریہ پاکستان کے بانی علامہ اقبال کی پہلی فلسفیانہ شاعری کا مجموعہ ہے۔ یہ کتاب 1915ء میں شائع ہوئی۔ اس کتاب میں انفرادیت کے بارے میں نظمیں شامل ہیں جبکہ ان کی دوسری کتاب رموز بیخودی فرد واحد اور معاشرے کا احاطہ کرتی ہے۔

اسرارِ خودی ۔ علامہ محمد اقبال کا پہلا شعری مجموعہ جو فارسی میں شائع ہوا۔ اسرارِ خودی کی اشاعت سے قبل‘ اس کے کئی حصے‘ مختلف جرائد میں شائع ہوتے رہے۔ ان حصوں کے متعدد اشعار کا متن‘ طبع اوّل سے خاصا مختلف ہے۔ اس کی اشاعت کا اہتمام حکیم فقیر محمد چشتی نظامی نے کیا۔ طبع اول کی تعداد پانچ سو تھی۔ کتابت منشی فضل الہٰی مرغوب رقم نے کی جبکہ چھپائی یونین سٹیم پریس ‘ لاہور میں ہوئی۔ علامہ اقبال نے اولین طباعت کا دیباچہ خود اردو میں تحریر کیا جسے بعد کے ایڈیشنز سے حذف کر دیا گیا۔ اسرار خودی کے تیسرے ایڈیشن اور رموز بیخودی کے دوسرے ایڈیشن کی اشاعت پر دونوں مثنویوں کو یکجا کر دیا گیا اور اسرارورموز کے نام سے دونوں مثنویاں 1923ء سے یکجا ہی شائع ہو رہی ہیں۔ 12 ستمبر 1915ء میں اسرارِ خودی کی پہلی اشاعت ہوئی تھی۔(تحریر و تحقیق: میاں ساجد علی‘ علامہ اقبال سٹمپ سوسائٹی)

 مزید دیکھیے 
 بانگ درا
 شکوہ
 جواب شکوہ
 خضر راہ
 طلوع اسلام
 غلام قادر روہیلہ
 فاطمہ بنت عبد اللہ
 والدہ مرحومہ کی یاد میں
 صقلیہ
 سر علی امام

 بیرونی روابط 
علامہ اقبال کی مذيد شاعری پڑھنے کے لیے اردو پلیس

 حوالہ جات 

زمرہ:1915ء کی کتابیں
زمرہ:اسلام سے متعلق کتابیں
زمرہ:اسلامی فلسفیانہ شاعری کی کتابیں
زمرہ:اسلامی کتب
زمرہ:اقبالیات
زمرہ:علامہ اقبال کی شاعری
زمرہ:فارسی ادب
زمرہ:فارسی شاعری
زمرہ:فارسی کتب
زمرہ:فارسی نظمیں
زمرہ:فلسفیانہ کتب
زمرہ:مجموعہ کلام
زمرہ:پاکستانی شعری مجموعے
زمرہ:ایرانی کتب
زمرہ:فارسی زبان میں کتابیں